Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: (14) Az elektronikus közszolgáltatásról szóló 2009. évi LX. törvény (a továb biak ban: Ekszt.) 2. § e) pontja helyébe
Paragraph Index: 117

(14) Az elektronikus közszolgáltatásról szóló 2009. évi LX. törvény (a továb biak ban: Ekszt.) 2. § e) pontja helyébe a következõ rendelkezés lép, és a 2. § a következõ o) ponttal egészül ki: [E tör vény alkalmazásában:] „e) hivatali kapu: központi rendszer azon pontja, amelyen keresztül a csatlakozott szervezet hozzáfér a központi rendszer által részére biztosított szolgáltatásokhoz, és megfelel a közhasznúság követelményeinek;” „o) a közhasznúság követelményeinek megfelelõ kapu: informatikai és kommunikációs rendszer olyan pontja, amelyen keresztül a csatlakozásra kötelezett vagy jogosult hozzáfér a rendszer által részére biztosított szolgáltatásokhoz olyan és kizárólag olyan követelményrendszer teljesítése esetén, oa) amely bárki számára a terjesztés költségeinél nem magasabb ellenérték fejében vagy ingyenesen, regisztráció vagy más feltétel nélkül hozzáférhetõ, valamint bárki által ingyenesen, feltétel nélkül használható, ob) amelynek való megfelelés meg valósítását más jogalany joga, továbbá más – a közhasznúság követelményeinek megfelelõ kapu követelményeinek meg nem felelõ – szabvány, technikai vagy más követelmény nem korlátozza, és oc) amelynek megfelelõ termékek, szolgáltatások vagy rendszerek informatikai és kommunikációs együttmûködési képességének biztosításához szükséges információk megszerzését és használatát más jogalany joga nem korlátozza.”

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes